Džamala

Sussana Džamaladinova (ukraina keeles Сусана Джамаладінова; krimmitatari keeles Susana Camaladinova; sündinud 27. augustil 1983 Ošis Kirgiisi NSV-s), esinejanimega Džamala (ukraina keeles Джамала), on krimmitatari päritolu Ukraina laulja, spintosopran, Ukraina rahvakunstnik, Kiievi aukodanik. 

2016. aastal võitis Džamala Ukraina esindajana Eurovisiooni lauluvõistluse lauluga "1944".

Elu ja karjäär
Noorus
Susanna Džamaladinova sündis Kesk-Aasias, kuhu ta vanavanaema oli koos viie lapsega krimmitatarlaste küüditamise käigus Stalini käsul 1944. aastal Krimmist ümber asustatud. Ukraina taasiseseisvumise järel naasis perekond Krimmi. Susanna ja tema krimmitatarlasest isa on muslimid, ema on kristlane, rahvuselt armeenlanna.Ruban, Mariya. "Джамала: "Хочу пишне кримсько-татарське весілля"". Cегодня.UA. 10. veebruar 2015. Vaadatud 20. aprillil 2015."Джамала: Моя мама христианка-армянка, папа крымский татарин-мусульманин". UA-Report. 25. veebruar, 2011. Vaadatud 20. aprillil 2015."Интервью с Джамалой на Public Talk". Арт-журнал Thenordar. 27. august 2014. Vaadatud 20. aprillil 2015.

Džamala lapsepõlv möödus Krimmis Maloritšenske külas Alušta lähedal muusikute peres. Susanna ema töötas muusikakoolis õpetajana, isal oli dirigendikutse. Mõistes, et ei suuda peret muusikaga ära toita, oli isa sunnitud tegelema aed- ja puuviljakasvatusega."Лучше бы этой песни вообще не было" Радио Свобода, 15. mai 2016. Vaadatud 15. mail 2016. Aastatel 1992–1998 õppis Džamala Alušta 1. Muusikakoolis klaveri erialal. Muusikakooli lõpetamise järel asus ta õppima Simferopoli Tšaikovski-nimelisse kõrgemasse muusikakooli ning lõpetas seejärel Kiievis Tšaikovski-nimelise Ukraina rahvusliku muusikaakadeemia ooperilauljana.

Karjäär
Džamala läbilöögiks sai võit 2009. aastal Lätis Jūrmalas peetud noorte lauljate konkursil Uus Laine.

2016. aasta 21. veebruaril sai teatavaks, et Džamala esindab 2016. aasta Eurovisiooni lauluvõistlusel Rootsis Stockholmis Ukrainat omaloodud lauluga "1944". Džamala võitis võistluseEurovisiooni võitis Ukraina, teisele kohale tuli Austraalia ERR, 15.05.2016.
Järgmisel päeval pärast Eurovisiooni võitu andis president Petro Porošenko talle Ukraina rahvakunstniku aunimetuse. 26. mail 2016 nimetati ta Kiievi linna aukodanikuks.

 Diskograafia 
 Albumid 
 "For Every Heart" (2011)
 "Live At Arena Concert Plaza" (kontsert DVD, 2012)
 "All or Nothing" (2013)
 "Thank You" (2014)
 "Podykh" (2015)

 Singlid 
 "1944" (2016)

 Viited 

Välislingid

Kategooria:Ukraina lauljad
Kategooria:Kõrgõzstani lauljad
Kategooria:Eurovisioonil osalejad
Kategooria:Eurovisiooni võitjad
Kategooria:Sündinud 1983